Luis Suares: FIFA mendan kechirim so‘rashini talab qilaman

Urugvay terma jamoasi hujumchisi Luis Suares FIFA tashkiloti uni uzoq muddatga futboldan chetlashtirgani uchun kechirim so‘rashini istayotganini aytib o‘tdi, deb xabar beradi “Uff.uz”.

“Men xato qilganimni tan oldim. Ammo jazo juda ham qattiq bo‘ldi. Men o‘z qilmishimdan keyin kechirim so‘raganimdek, FIFA ham mendan kechirim so‘rashini istayman. O‘shanda FIFAning qarorini eshitib yig‘lab yuborgandim. Garchi kuchli bo‘lishga harakat qilgan bo‘lsam ham”, — deydi Suares.
Eslatib o‘tamiz, Luis Suares JCh—2014’da terma jamoa tarkibida Italiyaga qarshi o‘yinda raqibi Kellinini tishlab olgani uchun uzoq muddatga diskvalifikatsiya qilingandi.